text: Opdatering: Forældre til toårig dreng fundet
  27 april 2017 kl. 16.56
  En lille dreng på mellem to og tre år er torsdag eftermiddag fundet på Højdevej i Kvaglundkvarteret i Esbjerg. Politiet leder efter forældrene.
  Opdatering: Forældrene til den lille dreng er fundet, og familien er genforenet.
  Så lykkedes det at få opsnuset forældrene til den eventyrlystne dreng og familien genforenet - viste sig at være fra Afghanistan. #politidk
  En lille dreng på cirka to år blev torsdag sidst på eftermiddagen fundet af nogle forbipasserende på Højdevej i Esbjerg.
  Drengen gik alene rundt på Højdevej, der ligger i Kvaglundkvarteret.
  Han vurderes til at være mellem to og tre år, og han kan ikke rigtigt sige noget, fortæller vagtchef ved Syd- og Sønderjyllands Politi Erik Lindholdt til TV SYD.
  - Han nikker og ryster på hovedet, når han bliver spurgt om noget, men ellers snakker han ikke rigtigt, og han mangler helt sikkert sine forældre, siger vagtchefen.
  Erik Lindholdt oplyser, at der lige nu kører en patruljevogn rundt i Kvaglundkvarteret og leder efter nogen, der leder efter den lille dreng.
  Kender du nogen, der mangler barnet, så kontakt politiet på 1-1-4.
  Patruljen kører den 2-årige knægt fra Kvaglund ind til Esbjerg Politigård, da vi ikke er kommet tættere på at finde forældrene. #politidk
  
  2-3 årig grønlandsk dreng fundet på Højdevej i Kvaglund v/Esbjerg. Vi leder nu efter forældrene... #politidk
  
  